**01.10.2025.**

**E-pasta nosaukums**

Informācija veselības aprūpes speciālistiem: jaunu tablešu stiprumu ieviešana zālēm Rybelsus

**E-pasta teksts**

No 2025.gada 1.oktobra **Rybelsus** tabletes tiks aizstātas ar jaunu paaugstinātas biopieejamības zāļu stiprumu (1,5 mg, 4 mg un 9 mg ), kas ir bioekvivalents sākotnējam zāļu stiprumam (3mg, 7mg un 14mg). Jaunajam zāļu stiprumam ir tāda pati efektivitāte, drošums un lietošanas veids kā sākotnējam zāļu stiprumam. Mainīsies arī tablešu forma – no ovālas uz apaļu. Jaunās, apaļās formas tabletes būs mazākas.

Abu tablešu stiprumi (3 mg un 1,5 mg; 7 mg un 4 mg; 14 mg un 9 mg) būs vienlaicīgi pieejami periodā no 1.oktobra līdz 31.decembrim, šajā laikā tie vienlaikus būs iekļauti NVD kompensējamo zāļu sarakstā. Tā kā sākotnējās un jaunās zāles ir bioekvivalentas, tad atbilstoši MK noteikumiem Nr.175 “Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” tās var savstarpēji aizvietot.

Lai izvairītos no zāļu lietošanas kļūdām, Novo Nordisk Latvia SIA, vienojoties ar Eiropas Zāļu aģentūru un Latvijas Zāļu valsts aģentūru ir sagatavojis Vēstuli veselības aprūpes speciālistam: <https://www.zva.gov.lv/lv/jaunumi-un-publikacijas/jaunumi/vestule-veselibas-aprupes-specialistam-rybelsus-iekskigi-lietojams-semaglutids-zalu-lietosanas-kludu>

